આ પહેલા જે.ડબલ્‍યુ.એસ.ટી ને ‘નેકસ્‍ટ જનરેશન ટેલિસ્કોપ’, એન.સી.એસ.ટી તરીકે ઓળખવામાં આવતું પરંતુ નાસાના બીજા સંચાલક જેમ્‍સ ઇ. વેબના સન્‍માનમાં નામ આપવામાં આવ્‍યું છે. આ ટેલિસ્‍કોપમાં પારરકત પ્રકારની વેધશાળા છે. ઉપરાંત તેમાં વર્ણ પટ મેળવી શકાય છે તે પણ પારરકત. આ ટેલિસ્‍કોપ સામાન્‍ય પ્રકાશીય ટેલિસ્‍કોપથી વધારે સંવેદનશીલ છે. આ ટેલિસ્‍કોપથી જે તારાની પ્રકાશની તીવ્રતા ઘટતા-ઘટતા પ્રાપ્‍ત થવાની છે તેની માહિતી આ દ્વારા મેળવી શકાય છે. વધુમાં હબલનો ટેલિસ્‍કોપ ખૂબ દૂર નથી તેથી તેની મર્યાદા છે પરંતુ જે.ડબલ્‍યુ એસ.ટી. ટેલિસ્‍કોપ ૧૫ લાખ કિ.મી. દૂર સુધી અવકાશમાં મૂકવામાં આવશે. ચંદ્રની કક્ષા લગભગ ૩.૮૪ લાખ કિ.મી. છે તેના ઉપરથી આપણને ખ્‍યાલ આવશે કે આ ટેલિસ્‍કોપ બ્રહ્માંડની ઘણી માહિતીઓ મેળવવામાં કામ આવશે. આપણે જાણીએ છીએ કે પૃથ્‍વીની આસપાસ ચંદ્ર ફરે છે તેનું કારણ પૃથ્‍વીના આકર્ષણ એટલે કે ગુરુત્‍વાકર્ષણ બળને કારણે છે જ્યારે પૃથ્‍વી સૂર્યની આસપાસ ફરે છે તેનું કારણ પૃથ્‍વીને સૂર્યનું ગુરુત્‍વાકર્ષણ બળ લાગે છે. પરંતુ સૂર્યનું ગુરુત્‍વાકર્ષણ બળ ચંદ્રને લાગતું નથી. ગુરુત્‍વાકર્ષણ બળ એટલે કે કોઇપણ બે અવકાશીય પિંડના દળના ગુણાકાર ભાગ્‍યા તે બે વચ્‍ચેના અંતરનો વર્ગ. પરંતુ બેમાંથી એક પિંડનું દળ ખૂબ ઓછું હોય તો જે વધારે દળ ધરાવે તેનું પ્રભુત્‍વ રહે છે. આ જ કારણે રોકેટ કોઇપણ ભારે દળ ધરાવતા અવકાશીય પિંડની ખૂબ દૂર હોય તો તેનું આકર્ષણ કે નિયંત્રણ રોકેટ પર લાગુ પડતું નથી. આથી એવા કોઇ એક બિંદુ છે જ્યાં આ ગુરુત્‍વાકર્ષણ બળ બે પિંડના આકર્ષણ બળ નાબૂદ થતું હોય તેવા બિંદુ અથવા વિસ્‍તારને લાગરાજીયન પોઇન્‍ટ કહે છે આની જાણકારી પ્રથમ જોસેફ લુઇસ લાગરાજીયને આપેલ. આવા પાંચ બિંદુઓ હોય છે. તેની વચ્‍ચે આવતા રોકેટને તેના બળો લાગતા નથી. તે જગ્‍યાએ આ જે.ડબલ્‍યુ.એસ.ટી મૂકવામાં આવશે. પૃથ્‍વીના વાતાવરણથી ખૂબ દૂર હોવાથી તે પોતાની પારરકત તરંગ લંબાઇ જાળવી શકે. અત્‍યારે નાસા દ્વારા મૂકવામાં આવેલ વિલકિન્‍સન માઇક્રોવેવ એન્‍સીઓ ટ્રોપી પ્રોબ આવા એલ-ર લાગરેજીયન પોઇન્‍ટ પર સૂર્ય અને પૃથ્‍વી પર કાર્યરત છે. હવે જે.ડબલ્‍યુ.એસ.ટીને મૂકવામાં આવશે. આ ટેલિસ્‍કો૫માં પારરકત વિકિરણની જાણકારી ખાસ બેરીલીયમ પરાવર્તક જેવા અરીસા દ્રારા મેળવવામાં આવશે જેનો વ્‍યાસ ૬.૫ મીટર છે. હબલ કરતા છ ગણા પ્રકાશ મોટા વિસ્‍તારના પ્રકાશનો સંગ્રહ કરી શકે તેવી ક્ષમતા આ ટેલિસ્‍કોપ ધરાવે છે. હજારો માઇક્રો સટર્સ મૂકવામાં આવ્‍યા છે દરેક ૧૦૦થી ર૦૦ નેનોમીટરના છે ઉપરાંત પારરકત ડીરેકટર્સ મૂકવામાં આવ્‍યા છે. તે ઝાંખા પ્રકાશ ધરાવતા તારાઓ અને આકાશગંગાની માહિતીઓ પૂરી પાડશે. આ ટેલીસ્‍કોપ દ્વારા બીગબેંગ થયા બાદ ગેલેકસી–આકાશગંગામાં રહેલા તારાઓની માહિતી મળશે. કઇ રીતે તારાઓ અને આકાશગંગા બની તેની જાણકારી પ્રાપ્‍ત થશે. તેમજ સૂર્ય મંડળ અને કોઇ જગ્‍યાએ જીવન છે કે નહીં તેની માહિતીઓ મળશે. આ દૂરબીન પાંચ વર્ષ સુધી કાર્યરત રહેશે. પરંતુ ૧૦ વર્ષ સુધી કાર્ય કરી શકે તેવી વ્‍યવસ્‍થા પણ કરવામાં આવશે. આ દૂરબીનનું વજન ૬ર૦૦ કિ.ગ્રા. જેટલું છે. તેમાં રાખવામાં આવેલ મુખ્‍ય અરીસાનો વ્‍યાસ ૬.૫ મીટર છે.